НАРОДНО ЧИТАЛИЩЕ „ХРИСТО БОТЕВ – 1928 г.”с.ПОДВИС

О Т Ч Е Т

за дейността на читалището през 2023 година

 Читалищата имат задачата да съхраняват традициите и обичаите на българина.Те могат и го правят дълги години, защитавайки духовността, българската книга и народните песни.Едно от тях е нашето читалище.То работи за популяризиране на местните традиции, обичаи и тържественото им отпразнуване .Тук читателите намират своята книга от немалкия ни книжен фонд и имат достъп до интернет.Читателите ни са 61, а читалищните членове са 58.

 Основната дейност е библиотечната.Библиотеката разполага с 16 073 библиотечни единици.Новозакупените книги са 37.Дарени от Михо Ганчев и Велислава Стойчева -35 и „История на здравната служба”за с.Подвис подарена от дъщерите на Станчо Костов.През годината кандидатствахме и бяхме одобрени по проект „Българските библиотеки съвременни центрове за четене и информираност” 2023 г. От там добавихме още 79 книги към фонда на стойност 1 215.99 лева.Библиотеката продължава да работи и по програмата „Глобални библиотеки”, където два от компютрите са на разположение на читателите.

 Не по-малко по значение заема и художествената самодейност. Все още благодарение на децата, които с удоволствие идват от градовете успяваме да спазим традициите и да празнуваме – Лазаруване и Коледуване.

Поддържат се и се празнуват Трифон Зарезан, Деня на самодейността, Първа пролет и др. Отбелязваме Националните празници – 3 март и 2 юни с поднасяне на цветя пред паметните плочи.През годината Групата за изворен фолклор е взела участие единствено на Мегданското увеселение „Долината на лозите пее и танцува” гр.Сунгурларе поради липса на средства.

 През изминалата година сменихме прозорците в библиотеката,но са ни необходими средства за ремонт на покрива,защото с всяка изминала година щетите стават все по-големи.Нямаме помещения където да се събираме и се наложи събранията да се провеждат във фоайето.

 Уважаеми,читалищни членове отмина една трудна в икономическо отношение година.Успехите,които имаме се дължат на всички Вас.Нека всички да знаем и помним своя роден корен,своето родно място и да предаваме на поколенията традициите си.

 Пожелаваме Ви много здраве и творчески успехи!

27.02.2024 г. Председател ЧН:…………………….

с. П о д в и с /Иван Иванов/

 Отчета е приет на годишното събрание на 19.03.2024 г.